b'\n_START_ARTICLE_\nTip 90\n_START_SECTION_\nPovijest\n_START_PARAGRAPH_\nNakon Tip 74 tenka, Japanci su htjeli napraviti tenk koji bi bez problema porazio ruskog T-72. Kao rezultat toga razvijan je prototip TK-X MBT od 1976 do 1977. godine. Mitsubishi Heavy Industries bio je glavni u razvoju, a dijelove su radili i Japan Steel Works, Daikin Industries, Mitsubishi Electric Corporation, Fujitsu Company i NEC Corporation._NEWLINE_Prva dva prototipa napravljeni su 1980. i bili su opremljeni japanskim topom od 120 mm topom (proizvod / la Japan Steel Works Limited), a streljivo (proizvod po Daikin Industries Limited)je dovr\xc5\xa1eno 1982 godine. Izvedena su testiranja i napravljena pobolj\xc5\xa1anja na kupoli i izmijenjen je dizajn. Drugi niz od \xc4\x8detiri prototipa napravljeni su izme\xc4\x91u 1986 i 1988 godine koji uklju\xc4\x8duju pobolj\xc5\xa1anja koja su izvedena na prva dva prototipa. Dodan je Rheinmetall 120 mm glatkocijevni top kojeg koriste Leopard 2 i M1A2 Abrams MBT. Uz iznimku topa od 120 mm, koji je napravljen pod dozvolom od Njema\xc4\x8dke, Tip 90 i njegov podsustav je u potpunosti projektiran i izgra\xc4\x91en u Japanu. Serijska proizvodnja je krenula 1989. godine.\n_START_SECTION_\nVatrena mo\xc4\x87\n_START_PARAGRAPH_\nTip 90 koristi licenciranu kopiju njema\xc4\x8dkog Rheinmetall L44 120 mm glatkocijevnog topa kojeg proizvodi Japan Steel Works. To je isti top koji je montiran i na ameri\xc4\x8dki M1 Abrams, njema\xc4\x8dki Leopard 2, ju\xc5\xbenokorejski K1 i izraelski Merkava Mk 3/Mk 4. U Tip 90 ugra\xc4\x91en je kvalitetan SUP koji se sastoji od 32-bitnog balisti\xc4\x8dkog ra\xc4\x8dunala, termovizije, automatskog sustava za pra\xc4\x87enje cilja koji je sposoban pratiti vojnika, vozilo i helikopter. Kupola i top pokre\xc4\x87u se uz pomo\xc4\x87 elektromotora. Top se puni automatski a u slu\xc4\x8daju kvara mo\xc5\xbee se punit i ru\xc4\x8dno. Prilikom punjenja top se mora vratiti u vodoravni polo\xc5\xbeaj. Tip 90 sposoban je precizno poga\xc4\x91ati pokretne ciljeve u svim vremenskim uvjetima.\n_START_SECTION_\nOklopna za\xc5\xa1tita\n_START_PARAGRAPH_\nOklop tenka Tip 90 je sli\xc4\x8dan oklopu koji ima Leopard 2. Iako su podaci o oklopu stroga tajna pretpostavlja se da koristi modularni kerami\xc4\x8dki kompozitni oklop.U izgradi oklopa sudjelovale su tvrtke Mitsubishi Heavy Industries i Kyoto Ceramci Company. \xc4\x8celik koji je rabljen za tijelo nije samo tvrd nego je i elasti\xc4\x8dan. Plo\xc4\x8de kompozitnog oklopa \xc5\xa1tite prednju stranu tijela i kupole. Na bokovima su zavjesice od tvrdog \xc4\x8delika koje \xc5\xa1tite podvozje. Mo\xc5\xbee se i ugraditi radioaktivni oklop koje se postavljaju na kupolu i prednji dio tjela.\n_START_SECTION_\nPokretljivost\n_START_PARAGRAPH_\nTip 90 koristi Dieselov motor Mitsubishi 10ZG s 10 cilindara najve\xc4\x87e snage 1500KS (1100 kW). Taj vi\xc5\xa1egorivi dvotaktni motor ima elektroni\xc4\x8dki kontrolirano direktno ubrizgavanje goriva i vodeno hla\xc4\x91enje. Motor je povezan s MT1500 Mitsubishi automatskim prijenosom. Najve\xc4\x87a brzina je 70 Km/h i omjer snage i te\xc5\xbeine je 30 KS/t. S 1100 litara goriva mo\xc5\xbee prije\xc4\x87i 400 kilometara.'